**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax. : (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzatának 2022. szeptember 27.-i***

***soros, nyílt testületi üléséről***

**J E G Y Z Ő K Ö N Y V**

Készült: 2022. szeptember 27-én Kerecsend Község Önkormányzata képviselő-testületi ülésén (Kerecsend, Fő u. 55.)

**Az ülésen elfogadott döntések:**

|  |  |
| --- | --- |
| 79/2022. (IX.27.) határozat | Házi Gondozó Szolgálat 2021.-es évi beszámolójának elfogadása |
| 80/2022. (IX.27.) határozat | Együttműködési megállapodás elfogadása a Kerecsendi Roma Nemzetiségi Önkormányzattal |
| 81/2022. (IX.27.) határozat | Együttműködési megállapodás elfogadása a Világítani Fogok Egyesülettel |
| 82/2022. (IX.27.) határozat | EATREND 20%-os indexálási kérelme elfogadása |
| 83/2022. (IX.27.) határozat | „Népi Építészeti Értékek Megújulását Támogató Szakmai Előkészítésre És Épületfelújításra Igényelhető Támogatásról” szóló pályázat elfogadása |
| 84/2022. (IX.27.) határozat | Szilágyi Tibor kérelme 017/8 hrsz-ú „kivett anyaggödör” megnevezésű ingatlan terepszinten való feltöltéséhez |

*A jegyzőkönyv 172-194.-ig számozott oldalt tartalmaz.*

***Jelen vannak:*** Sári László polgármester

Dr. Szász Kata jegyző

Forgácsné Román Rita alpolgármester

Prokaj Milán képviselő

Fónad István képviselő

Nagy Ferenc képviselő

Burai József képviselő

Békési Eszter jegyzőkönyvvezető

Tóthné Bonivárt Zsuzsanna szociális gondozó

6 fő helyi lakos

*NAPIRENDEK*

1. Tájékoztató a lejárt határidejű határozatok végrehajtásáról és az előző testületi ülés óta tett intézkedésekről

előadó: Sári László polgármester

1. Beszámoló a házi gondozószolgálat munkájáról

előadók: Tóthné Bonivárt Zsuzsanna és Bander Péterné házi szociális gondozók

1. Együttműködési megállapodás a Kerecsendi Roma Nemzetiségi Önkormányzattal

előadó: Suha József alpolgármester

1. Együttműködési megállapodás a Világítani Fogok Egyesülettel

előadó: Sári László polgármester

1. EATREND vállalkozási szerződés tekintetében javasolt indexálás ügyében tájékoztatás

előadó: Sári László polgármester

1. Tájház felújítása pályázat

előadó: Sári László polgármester

1. Egyebek

**Sári László polgármester**

Köszöntök mindenkit a mai képviselő-testületi ülésünkön, köszöntöm a megjelenteket, Tóthné Bonivárt Zsuzsanna házi gondozónőt és Román István korábbi képviselőt. Megállapítom, hogy határozatképesek vagyunk. A napirendi pontokkal kapcsolatban annyi változás lenne, ez nem került kiküldésre, hogy zárt ülést kell majd tartunk, a jelen lévő képviselők közül ez Burai Józsefet és Prokaj Milánt érinti.

Ezzel a módosítással a napirendet el tudjuk-e fogadni?

Egyhangú igen.

1. **napirendi pont**

**Sári László polgármester**

Tájékoztatóját megtartja. A tájékoztató mellékletként csatolva.

**Prokaj Milán képviselő**

A doktor úr a szerződést írt alá?

**dr. Szász Kata jegyző**

Igen, ezt a képviselő-testület is látta. Annyiban módosult, hogy kiegészült az iskola egészségügyi ellátással. Egyeztettem a NEAK-al és javaslatukra került bele egy szerződésbe, így belekerült az általános iskola és Kerecsendi Berekerdő Óvóda és mint kiderült, körzetileg a Demjéni Varázsóvoda is ide tartozik.

Egyéb kérdés, észrevétel nem volt.

1. **napirendi pont**

**Sári László polgármester**

Második napirendi pontunk, beszámoló a házi gondozói szolgálat munkájáról. Ezzel kapcsolatosan köszönjük a részletes beszámolót. Köszönjük szépen a munkátokat, hogy lelkiismeretesen és kitartóan ellátjátok a gondozottakat. Nyilván a szociális törvény kereteit betartva tudunk törvényesen működni, de tudjuk, hogy mi az, amit másképp is lehetne csinálni. Kérdezem, hogy kiegészítést szeretnél-e tenni a kiküldött anyaghoz?

**Tóthné Bonivárt Zsuzsanna szociális gondozó**

Alpolgármester asszonytól szeretnék kérdezni. A Gondos Óra programmal kapcsolatban többen jelezték, hogy nem kapták még meg az órákat és fennakadások vannak, „fiatalabb” korosztály adott esetben hamarabb megkapta.

**Forgácsné Román Rita alpolgármester**

Nem korosztály függő. 2022. február 15-én jött ki a kormány által ez a Gondos Óra program, ami 65 év felettieknek ingyenesen elérhető, egy regisztrációval és egy kapcsolattartó megnevezésével jogosulttá válik bárki. Március 15. után én kiküldtem az érintett korosztálynak a tájékoztatót és jeleztem, hogy segítek, 137-en kerestek fel és éltek a lehetőséggel. Az a tapasztalat, hogy teljesen eltérő a kiszállítás, még adott esetben a házaspárok sem egyszerre kapják meg az órákat. Viszont akik megkapták, ők folyamatos kontroll alatt vannak tartva, és ha merülőben van az óra egy diszpécser jelez nekik és hívja őket. A visszajelzések miatt, egyeztettem a központtal és mondták, hogy a megnövekedett igény miatt, nehézkesség vált a kiszolgálás és megyékre bontva próbálják meg megoldani. Úgyhogy én mindenkitől türelmet kérek, mert nekem is ezt az információt adták. Úgy gondolom év végéig megkapja mindenki.

**Tóthné Bonivárt Zsuzsanna szociális gondozó**

Köszönöm az információt. Sokan jelezték, hogy még a 90 év felettiek sem kapták meg, reméljük megérkezik.

**Forgácsné Román Rita alpolgármester**

Számomra is kellemetlen ez, mert akik ugyanazon a napon voltak nálam regisztrálni sem kapták meg egyszerre. Akik viszont megkapták és használják, ők nagyon örülnek.

**Tóthné Bonivárt Zsuzsanna szociális gondozó**

Esetleg melegedő hely kerül-e kialakításra? Ezt is többen kérdezték.

**Sári László polgármester**

Igen. De azt tisztázni kell, hogy nappali vagy éjszakai. Mert eddig a TSZ tanácskozó volt kijelölve ott, napközben van fűtés.

**Forgácsné Román Rita alpolgármester**

De akkor valami program is kellene nekik.

**Tóthné Bonivárt Zsuzsanna szociális gondozó**

Igen ezt kérdeni sem mertem már. Azt látom, hogy fordulnak befelé. Kevés a nyugdíj sok a kiadás és számolgatnak, hogy hogyan is tudnák megoldani. Hiányolják a kirándulásokat, a nyugdíjas klubbot. Jó lenne akár egy színházlátogatás, ami kicsit pozitívabb lenne a szürke hétköznapokban. Szerettek hozzánk is járni a nyugdíjas klubba, viszont idő kell a programok szervezéséhez is, nagyon nem egyszerű.

**Forgácsné Román Rita alpolgármester**

Igen, nekem is ez a tapasztalatom, hogy pont az a korosztály, akiknek a legjobban szükségük lenne a törődésre. Látom én is, mert akik eddig jártak hozzám a könyvtárba, már meggondolják, hogy jöjjenek-e. Magam részéről gondolkodni fogok rajta. Annyit tudok, hogy az egyházközségben rózsafűzér októberi litánia hónap következik és úgy néz ki, hogy hétköznap délután 2 órától lesz imaóra a plébánián és itt van fűtés. Igaz ez a vallásos lakosságot érinti jobban, de ha a TSZ mellett ez egy melegedő helyiség lenne, talán többen eljönnének.

**Tóthné Bonivárt Zsuzsanna szociális gondozó**

Nagyon jó a facebook, de nekik nincs és akár egy szórólappal is lehetne tájékoztatni az idősebbeket.

**Forgácsné Román Rita alpolgármester**

Magam részéről mindenképp gondolkodni fogok ezen.

**Sári László polgármester**

A covid után nagyon nehéz tervezni, mert nem tudhatjuk milyen kockázattal jár ez és pont ez az a korosztály, akiket a legjobban érint. Eddig minden rendezvényre nyitott voltam, de most ezek után nagyon nehéz magára találni mindenkinek, még nekem is. A nyári időszakban volt lehetőség színházlátogatásra, de esténként volt. Jövő hét szerdán lesz az idősek napja, erről mennek ki a tájékoztatók, az délután 4 órakor fog kezdődni, Tarnai-Kiss László közreműködésével, meg egy kis vendéglátással. Amit mi tudunk biztosítani az most így ennyi. Ha ilyen típusú érdeklődés van és a vírus sem támad olyan nagymértékben, mint korábban, akkor akár a plébánián akár az óvodában a Biztos Kezdet Klub helyisége is rendelkezésre áll, amit egyébként is fűteni kell, tehát helyünk az van. Ha ilyen megmozdulás van és van, aki megszervezi, ebben partnerek vagyunk mi is, és a plébániára is függetlenül az imaalkalmaktól, be lehet menni, ha ilyen van. Komoly pályázati felújítások valósultak meg, oda is be lehet menni, ha ilyen rendezvények vannak. Minden fejlesztésnek az a célja, hogy jobb legyen a helyi közösségnek. Akár heti rendszerességgel is megszervezhető, ha a lehetőségek engedik. Sokat beszélgetek idősekkel is, látom milyen problémákat okozott a covid miatt bezártság és a szabályozások, de sajnos ezt látom a fiatalokon is, akik még nem tapasztalak ilyen jellegű korlátozásokat, hogy sokan befelé fordultak.

**Tóthné Bonivárt Zsuzsanna szociális gondozó**

Igen, sok a depressziós és nagyon sok a beteg is, akit ápolni kell. Egyre több fiatalabb keres meg, hogy hogyan is ápolják a szüleiket, nagyszüleiket. Eljutottunk arra a pontra, hogy kiöregszenek és kiápolni kegyetlen nehéz őket. A fiatalok nagy teherbe vannak, hogy most kiápolják az időseket vagy dolgozzanak. Valahol azt mondom, nagyon hiányzik egy idősek otthona innen Kerecsendről, mert akkor itt lennének helybe a szülők, könnyebb lenne adott esetben délutánonként bent lenni velük. Nagyon sok már az a beteg, aki otthonából sem mozdul ki és napjába többször mennek a fiatalok és a mi segítségünket is kérik. Sajnos folyamatosan rakják ki az öregeket az otthonokból, kórházakból, az elfekvő, demens betegeket is, vagy olyan magas árakat kérnek a bentlakásos idősotthonokba, hogy a nyugdíj már nem elég rá. Egyre nagyobb a probléma a faluba. De nagyon sokan csinálják, még nem tudják, hogy oldják meg, hogy a munka vagy az idősgondozás. Ugye külön háztartások is vannak.

**Sári László polgármester**

Ez sajnos országos probléma. Pontosan tudjátok ti is, hogy édesanyátokkal mi mindent kellett csinálni, nálunk is a nagymamák nem intézményben haltak meg, szerintem mi közelről tudjuk, tapasztaltuk, milyen árak kell ezért fizetni.

**Forgácsné Román Rita alpolgármester**

Még szegény Békési képviselő úrnak volt szívügye, hogy kellene ide egy ilyen napközis idősek otthoni, mindig kért, hogy nézzünk már utána van-e ilyen pályázati lehetőség. Nyáron ilyen jellegű pályázati kiírást nem találtam.

**Sári László polgármester**

A meglévő intézmények felújítására volt pályázat, de új építésére, ráadásul önkormányzati fenntartásban, olyanra nem is emlékszem mikor volt utoljára. Magánerős létrehozásban partnerek voltunk, adtunk ilyen támogatói nyilatkozatot, csak nem nyerték meg a pályázatot, mert akkor lett volna Kerecsenden ilyen otthon. De ennél is van azért egy optimális létszám a kialakításhoz mindenképpen figyelembe kell venni, hogy hogyan lehet gazdaságosan fenntartani, sajnos ma mindennek ez az alapja. Polgármesterek egymást közt mindig beszélünk róla, hogy milyen problémát is okoz ez. Volt, aki egy időben a magánintézmények felé terelte az időseket, de sok helyen volt tapasztalható, hogy nem megfelelően működnek, a törvényeknek megfelelően, nyilán gazdasági szempontból és egy teljes átvilágításra nem került sor, mert az olyan apparátust igényelne, de szúrópróba szerű ellenőrzések, bejelentések kivizsgálása azt mutatta ki, hogy voltak olyan helyek, ahol nagyon-nagy problémák voltak. Úgy gondolom mindenesetre a plébánia vagy a Biztos Kezdet Klub helyisége is megfelel délutáni programokra, aztán az többi lehetőség, majd idővel kiderül. Köszönöm még egyszer a mindennapi áldozatos munkátokat.

Van- kérdés ezzel kapcsolatban? Amennyiben nincs, tegye fel a kezét, aki elfogadja a beszámolót!

Egyhangú igen.

*A képviselő testület egyhangú szavazással (öt igen szavazattal) az alábbi határozatot fogadta el:*

**79/2022. (IX.27.) határozata**

Kerecsend Község Önkormányzatának Képviselő-testülete megtárgyalta és elfogadta a Házi Gondozószolgálat elmúlt évi munkájáról szóló beszámolót.

Határidő: 2022. szeptember 30.

Felelős: Sári László

1. **napirendi pont**

**Sári László polgármester**

Ebben a napirendi pontban együttműködési megállapodást tárgyalunk a Roma Nemzetiségi Önkormányzattal. Az ülés előtt egyeztettem elnök úrral, részéről rendben van a megállapodás. Volt már ilyen megállapodás, tudjuk, hogy miről szól. A nemzetiségi önkormányzatokra is vonatkoznak bizonyos szabályok, a törvényesség betartása, gazdálkodási szabályok betartása és ehhez nekünk eszközöket kell biztosítani, a közös hivatal dolgozóinak bevonásával történő feladatok ellátása, a törvényes működés, gyakorlatilag ezt tartalmazza a megállapodás.

**Forgácsné Román Rita alpolgármester**

Elírás történt az utolsó oldalon 2020-as dátum szerepel, illetve mikortól él akkor ez a megállapodás?

**dr. Szász Kata jegyző**

Igen, mert 2020-ban is volt már ilyen, gyakorlatilag ugyanaz. Ez a jelenlegi megállapodás a holnapi naptól már él.

**Nagy Ferenc képviselő**

Én csak annyit szeretnék hozzáfűzni, hogy nagyon részletes az megállapodás és minden benne van és köszönjük szépen.

**Sári László polgármester**

Kérdés, észrevétel van-e még? (nem volt)

Aki támogatja az együttműködési megállapodás létrejöttét a Roma Nemzetiségi Önkormányzattal, kérem, tegye fel a kezét!

*A képviselő testület egyhangú szavazással (öt igen szavazattal) az alábbi határozatot fogadta el:*

**80/2022. (IX.27.) határozata**

Kerecsend Község Önkormányzatának Képviselő-testülete megtárgyalta és elfogadta a Kerecsendi Roma Önkormányzattal történő Együttműködési Megállapodást.

Határidő: 2022. szeptember 30.

Felelős: Sári László

1. **napirendi pont**

**Sári László polgármester**

Ebben a napirendi pontban szintén együttműködési megállapodás tárgyalására került sor. Itt a Világítani Fogok Egyesülettel kötnénk együttműködési megállapodást, akik a településen a Felzárkózó települések program megvalósítói. Ez a pályázati anyaghoz kell, melynek elemei már részben meg is valósultak a településen. A mi vállalásaink nem lehetetlenek és úgy gondolom a közös cél valamit a kötelező önkormányzati feladatok megvalósításában kapunk segítséget az egyesülettől, én javasolnám az együttműködési megállapodás elfogadását.

**Forgácsné Román Rita alpolgármester**

A megállapodás 3. pontjában 2022. március 1 szerepel, akkor ez most új dátummal szeptemberre módosul, vagy visszamenőleg, mert akkor indult maga a pályázat eleme?

**Sári László polgármester**

Nem lesz abból baj, ha most írjuk alá, nem fogjuk visszadátumozni. A pályázat megvalósításért nem mi vagyunk a felelősek, a segítséget megadjuk.

**dr. Szász Kata jegyző**

Ez a program március 1.-én kezdődött, de a legelején úgy gondolom nem volt szükség erre a megállapodásra, de ez nem az önkormányzat részéről hiányosság.

**Prokaj Milán képviselő**

Az önkormányzat anyagilag milyen szinten kell hozzájárulni, ehhez a programhoz?

**Sári László polgármester**

Mióta megvannak a szabályzataink, azt mindenkivel szemben próbáljuk érvényesíteni, ha pl fuvarba kérnek segítséget, nyilván megvannak az eszközeink, ha meg önkormányzati feladatok ellátásába vesznek részt – tehát nekünk segítenek, az meg jobbára ilyen szervezési dolog, néhányszor a közfoglalkoztatottak segítségét kérik, de ha önkormányzati feladat ellátásról van szó, azt megpróbáljuk ingyen biztosítani, ami nem arra ott vannak a szabályzatban foglaltak.

**Prokaj Milán képviselő**

Köszönöm.

**Sári László polgármester**

Kérdés van-e még? Amennyiben nincs, akkor ki az, aki támogatja az együttműködési megállapodás létrejöttét?

*A képviselő testület egyhangú szavazással (öt igen szavazattal) az alábbi határozatot fogadta el:*

**81/2022. (IX.27.) határozata**

Kerecsend Község Önkormányzatának Képviselő-testülete megtárgyalta és elfogadta a Világítani Fogok Egyesülettel történő Együttműködési Megállapodást.

Határidő: 2022. szeptember 30.

Felelős: Sári László

1. **napirendi pont**

**Sári László polgármester**

Szeptember 20-án voltak az Eatrend Kft munkatársai egy megbeszélésen, elég részletes kimutatást hoztak, de a lényeg megvan az első sorban, hogy 2022. október 1-től szeretnének egy 20 %-os árindexálást bevezetni?

**Prokaj Milán képviselő**

Hivatalosan tudjuk, hogy hány % az infláció?

**dr. Szász Kata jegyző**

A KSH adatai alapján tudjuk.

**Sári László polgármester**

Meglepődtem, hogy ezzel a 20%-os emeléssel csak most jelentkeztek. Abban viszont nem vagyok biztos, ha valamelyest normalizálódik az infláció, hogy akkor hogyan tudjuk érvényesíteni az önkormányzat által elfogadott emelést felfelé, akkor mi kérhetjük a csökkentést?

**dr. Szász Kata jegyző**

Igen. Az Eatrend Kft. jelenleg bérli a konyha helyiséget és reagálásként a bérleti díjat tudnánk emelni.

**Sári László polgármester**

Reagálhatnánk úgy is, hogy nem fogadjuk el, de az nem lenne korrekt a gyerekekkel szemben. A cég attól a szolgáltatást ellátná, de egy lebutítottabb étrenddel.

**Prokaj Milán képviselő**

Ha infláció érvényesítés van, akkor a bérleti díjban is jelentkezhet ez.

**dr. Szász Kata jegyző**

Most jelenleg ők 100.000 Ft bérleti díjat fizetnek. Lehet olyan variáció is, hogy az önkormányzat elfogadja ezt és a válaszban kezdeményezzük a bérleti díj emelését.

**Forgácsné Román Rita alpolgármester**

A bérleti díj csak a bérleményre szól, ő rezsiköltséget nem fizet, ugye?

**Sári László polgármester**

A rezsi őket terheli.

**dr. Szász Kata jegyző**

Ez a 100 000 Ft, csak a konyha helyisége.

**Fónad István képviselő**

Abban az esetben, ha most ezt elfogadjuk, de mondjuk, csökken az infláció, ez esetben ezt felül lehet vizsgálni.

**dr. Szász Kata jegyző**

Akár ezzel is ki lehet egészíteni a választ.

**Forgácsné Román Rita alpolgármester**

Korábban volt probléma, hogy nem volt megfelelő a mennyiség és a konyhásoknak kellett varázsolni, hogy jusson mindenkinek. Jó, emeljen árat, de ilyenekre figyeljen oda, hogy ne forduljon elő.

**Sári László polgármester**

A probléma nem egyoldalú, sajnos amíg a szülő nem jelenti le megfelelően, hogy mikor megy a gyermek, vagy épp mikor nem megy iskolába, sajnos mondható, hogy ez a probléma ebből is ered. Nagyon kellemetlen ez nekünk is, és hogy is mondjam, hogy ne bántsak meg senkit. A polgármesteri hivatal személyi állományából az egyik legleterheltebb ügyintézőhöz tartozik ez a feladat és már szívesen elvettem volna tőle, ha lenne, aki átvenné. Sajnos azonban a szülőkkel és az intézményekkel a folyamatos kapcsolattartás, hát nem egy hálás feladat. A szülők zömével nincs gond, de ha valaki nem szól és ez 4-5 gyerek esetében, már egy komolyan eltérő adag. Sajnos 5-20 % között van, akik ezt sokszor elfelejtik. Onnantól fogva nehéz követni.

**dr. Szász Kata jegyző**

Amennyiben ezt a módosítást az önkormányzat elfogadja, még az is egy megoldás lehet, hogy - van az önkormányzatnak a szociális étkezési díjakról rendelet és adott esetben - a díjtételt módosítjuk. Ehhez szükséges egy rendelet előkészítés, és a testületi döntést követően egy 30 napos stabilitási határidővel lehet bevezetni. A jelenlegi díjtételek még a jelenlegi árat tükrözik.

**Sári László polgármester**

A szociális rendeletünket és a költségvetési rendeletünket is át kell nézni, ehhez kell mindenképp egy előkészítő munka. Van-e kérdés ezzel kapcsolatban?

**Nagy Ferenc képviselő**

Akkor ez esetben, ha 20%-al növekszik az ár, akkor a befizetés is növekszik, a szociális étkezés díja is?

**dr. Szász Kata jegyző**

Igen, pont ezért hoztam fel ezt a rendeletmódosítást, hogy erre reagálásként, én következő testületi-ülésre előkészíteném.

**Prokaj Milán képviselő**

Akkor, ha ők az infláció miatt árat indexálnak, akkor a bérleti díjban mi is emelünk?

**Sári László polgármester**

Ez benne is lesz a válaszban.

**Prokaj Milán képviselő**

Hány %-al?

**Sári László polgármester**

20%-al.

**dr. Szász Kata jegyző**

Tehát akkor a testület elfogadja határozatban a 20%-os emelkedést, cserébe akkor a bérleti díjat is 20%-al megemeli.

**Sári László polgármester**

Akkor szavazzunk! Ki az, aki ezzel egyetért?

*A képviselő testület egyhangú szavazással (öt igen szavazattal) az alábbi határozatot fogadta el:*

**82/2022. (IX.27.) határozata**

Kerecsend Község Önkormányzatának Képviselő-testülete megtárgyalta és elfogadta az EATREND-el kötött vállalkozási szerződés módosítását az inflációs indexálási javaslatnak megfelelően, valamint módosította a bérleti díj mértékét az indexálásnak megfelelő 20%-os díjemeléssel összhangban, így a bérleti díj 120.000 ft/hó összegre módosul.

Határidő: 2022. október 15.

Felelős: Sári László

1. **napirendi pont**

**Sári László polgármester**

A napirendi pontban, a pályázathoz beérkezett árajánlatokat, műszaki leírást megkapta mindenki, ez az, amit múltkor alpolgármester asszony kifejtett. A műszaki leírásban van, hogy milyen változásokra kerülne sor. A leírás végén van egy összegző táblázat, ebben szerepel a támogatás összege, ez a 19,3 millió forint, és ehhez képest egy majdnem 5 millió forintos önerő lenne szükséges. Azt is beszéltük, hogy ezek az előkészítési költségek, amik megvannak, ezek már nagyon nem fognak növekedni, abban a pillanatban, ha megérkezik a támogatói okirat, és ha akkor nincs 5 millió forintunk, akkor nem vesszük igénybe ezt a lehetőséget.

**dr. Szász Kata jegyző**

Az anyag végén vagy egy határozati javaslat.

**Forgácsné Román Rita alpolgármester**

Nekem annyi hozzáfűzni valóm van, hogy beszéltem a pályázat írókkal, hogy a nyertes is lesz a pályázat, biztos, hogy 2 ütemben kell gondolkodni a megvalósításban, mert egy ütemben ez végrehajthatatlan, pláne ilyen építőipari anyagárak mellett. Szerintem adjuk be, próbáljuk meg, mert nem biztos, hogy a következő 5 évben lesz ilyen pályázat.

**Sári László polgármester**

Eddig annyira ezzel nem tudtunk foglalkozni, de most van egy műszaki leírás, amiben kézzel fogható műszaki tartalom van. Nem tudjuk milyen évek elé nézünk. Az előkészítés költsége nem volt olyan nagymértékű. Van-e még kérdés? Amennyiben nincs, akkor aki támogatja az előterjesztést az tegye fel a kezét!

*A képviselő testület egyhangú szavazással (öt igen szavazattal) az alábbi határozatot fogadta el:*

**83/2022. (IX.27.) határozata**

Kerecsend Község Önkormányzatának Képviselő-testülete pályázatot nyújt be a „Népi Építészeti Értékek Megújulását Támogató Szakmai Előkészítésre És Épületfelújításra Igényelhető Támogatásról” (2022) című felhívás alapján a Kerecsendi Hagyományok Háza (3396 Kerecsend, Bereksori u. 47.) felújítása I. ütemének támogatására.

A beruházás teljes költsége: 24.215.411 Ft

A pályázat keretében igényelt támogatás összege: 19.372.329 Ft

A beruházáshoz szükséges saját forrás összege: 4.843.082 Ft

Az Önkormányzat vállalja, hogy a beruházáshoz szükséges 4.843.082 Ft saját forrást – a pályázat sikere esetén - 2023. évi költségvetése terhére biztosítja.

A Képviselő-testület megbízza Sári László polgármestert, hogy gondoskodjon a pályázat benyújtásáról.

Határidő: 2022. szeptember 29.

Felelős: Sári László

1. **napirendi pont**

**Sári László polgármester**

Egyebek napirendi pontban jegyző kisasszonynak van néhány előterjesztése.

**dr. Szász Kata jegyző**

Érkezett egy kérelem Szilágyi Tibortól, akinek a Füzesabonyi úton a 017/8 hrsz-ú kivett, agyaggödör terepszinten történő feltöltéséhez önkormányzati hozzájárulás szükséges. Ezt a Kormányhivatal Környezetvédelmi, Természetvédelmi és Hulladékgazdálkodási Főosztálya engedélyeztetési eljárásban kéri az önkormányzattól. Ez a saját területe, ezt szeretné föld és megfelelő minőségű építési törmelék deponálás útján való feltölteni. Ez jelenleg műveletlen és balesetveszélyes terület. Az önkormányzattól egy hozzájárulásra van szükség.

**Sári László polgármester**

Ez a valamikor agyagbánya területe, lovak voltak, tehenek voltak. Tűnt is el tehene, a traktorhoz is rendszeresen hozzányúlnak. Szeretne ide mindenképp visszajönni, de ilyen körülmények között ezt így nem tudja megvalósítani. Nyilván a környezetvédelmi előírások betartása az szükséges és amit kihangsúlyozott, hogy a mostani erdősült rész az érintetlen marad.

**Prokaj Milán képviselő**

Hol van ez pontosan?

**Sári László polgármester**

A Füzesabonyi út vége, az a telek, ami körbe van kerítve.

**Forgácsné Román Rita alpolgármester**

Hozna ide állatokat?

**Sári László polgármester**

Igen szeretné visszahozni.

**dr. Szász Kata jegyző**

Legelőt szeretne.

**Sári László polgármester**

Van-e ezzel kapcsolatban kérdés? Amennyiben nincs, akkor szavazzunk.

*A képviselő testület egyhangú szavazással (öt igen szavazattal) az alábbi határozatot fogadta el:*

**84/2022. (IX.27.) határozata**

Kerecsend Község Önkormányzatának Képviselő-testülete megtárgyalta Szilágyi Tibor kérelmét a Kerecsend, Füzesabony utca 017/8 hrsz-ú „kivett anyaggödör” megnevezésű ingatlan terepszinten való feltöltéséhez és ahhoz hozzájárulását adja, amennyiben a feltöltés a hatályos jogszabályi előírásoknak megfelelően fog végrehajtásra kerülni.

Határidő: 2022. október 15.

Felelős: Sári László

**dr. Szász Kata jegyző**

A szociális tűzifa pályázatról megérkezett a támogatói okirat, az 564 m3 helyett 372 erdei m3 keménylombú tűzifát kaptunk csak meg. Ez támogatásilag 8.267.700 Ft, ami még nem érkezett meg, csak ismertetném a támogatói okiratot.

**Forgácsné Román Rita alpolgármester**

Ez nagyon kevés.

**dr. Szász Kata jegyző**

Igen, ez az igényelt mennyiségnél is jóval kevesebb, de nem lehetett reklamálni, hogy többet szeretne az önkormányzat.

**Sári László polgármester**

A tavalyi modell, ami működött, az egy kezelhetőbb dolog volt, megvan, hogy mikorra kell ezt nekünk kiosztani, na most, ha megérkezik jó, de ha nem, akkor mihez kezdünk. A telephellyel kapcsolatban is az a hír járja, hogy el akarják adni. Ott hivatalosan én vagyok a bérlő és jelezték, hogy van rá érdeklődő. Annak függvényében tudjuk oda betárolni, vagy ha nem akkor helyet kell keresni. Van olyan amire a kormányzat elég nagy teret adott, hogy oldjuk meg, majd megoldjuk ahogy tudjuk.

**dr. Szász Kata jegyző**

Ez még csak egy tájékoztató, még határozat sem kell. Majd ha megérkezik a fa, utána lesz csak a szociális tűzifa rendelet. Volt még egy igényfelmérés barnakőszénre a településen, de hogy ténylegesen ebből lesz-e valami, arról még hír sincsen.

**Sári László polgármester**

Olyan felméréseket kapunk, amiknek sokszor annyi a lényege, hogy a minisztériumon belül az illetékes államtitkárság letolja felénk a felelősségét, hogy ők megkérdezték, mi meg vagy jelzünk vagy nem.

**dr. Szász Kata jegyző**

A Biztos Kezdet Gyerekházra benyújtásra került pályázatra megérkezett a döntés. Az önkormányzat kap működési támogatást, a november 1-től december 31-ig terjedő időszakra. Ennek az összege 1.478.362 Ft.

**Forgácsné Román Rita alpolgármester**

Ez fedezi a költségeket év végéig?

**dr. Szász Kata jegyző**

Sajnos nem.

**Forgácsné Román Rita alpolgármester**

Utána mi lesz?

**Sári László polgármester**

Majd eldöntik, hogy pályáztatnak-e még.

**Forgácsné Román Rita alpolgármester**

Nem úgy volt, hogy ahol ott van a FeTe, ott Gyerekháznak nem lehet pályázni?

**Sári László polgármester**

Tudjuk-e hogy ezt ki mondta? Nem tudni mennyire áramlik az információ. Volt ilyen kezdeményezés, de úgy gondolom a Máltai program is nehezen megy, mert több mint 300 települést koordinálni nagyon nehéz, a legrászorultabb területeken történt beavatkozásokkal némiképp javult a helyezet, ha ez így maradna és működnének a programok, talán a gyerekháznak olyan nagy jelentősége a későbbiekben nem is lesz. De ezt nem tudjuk, döntsék el odafent. A mi igyekezetünk megvolt, ha lesz akkor lesz, ha nem akkor nem.

**dr. Szász Kata jegyző**

Következő pont ki lett küldve elektronikusan és papíron is. Ez az önkormányzat terembérleti szabályzatának tervezete. Volt már kiadva bérbe a TSZ tanácskozó eseti jelleggel és folyamatosan is, de ténylegesen szabályozva nem volt még. Ezt pótolnánk most. A díjtételek régóta nem változtak, ezt nem is írtam bele, hogy mennyi lenne a díjak összege, azt a képviselő-testületre hagynám, hogy mit állapít meg, illetve egyet ért-e ezzel a szabályzattal. Bekerült egy házirend és felsorolásra került a három terem, a nagyterem, az ebédlő és a konyha, mint kiderült a konyha az önkormányzat tulajdona és az is bérbe adható. Belekerült még a bérleti szerződés és én egy biztosíték díjat is bele írtam, egy 30-50 ezer Ft összegben, de ezt is megvitathatja a képviselő-testület. Ezt lehet módosítani, ezt igazából én a takarítási díj miatt írtam bele. Ezt ki is fejtettem, hogy amennyiben megfelelően van visszaadva a terem, úgy a biztosítéki díj visszajár.

**Forgácsné Román Rita alpolgármester**

Mennyi a terembérlet jelenlegi összege?

**dr. Szász Kata jegyző**

Óradíjban van meghatározva, 2000 Ft.

**Sári László polgármester**

Gyakorlatilag az ebédlő csak munkahelyi ebédlő, a konyha jelen pillanatban nem megfelelő. Én még egy időbeli korlátozást is beletennék, mert azért falu közepén van.

**dr. Szász Kata jegyző**

Gyakorlatilag 7-től 15 óráig van a nyitva tartás, ezen felül írhatunk bele egy intervallumot, pl. este 8 óráig.

**Prokaj Milán képviselő**

Azt támogatom, hogy kerüljön bele egy időintervallum, egy felső határ.

**Burai József képviselő**

Az kérdéses, hogy ha valaki egy lagzira veszi ki, akkor azt 10 órakor befejezné?

**Sári László polgármester**

Lakodalomra az az épület jelenleg teljesen alkalmatlan.

**Fónad István képviselő**

Benne van, hogy zenés-táncos rendezvény maximum 100 fő részére.

**dr. Szász Kata jegyző**

Ezt most csak véleményezés, módosíthatjuk.

**Sári László polgármester**

Tőlem is többször kérték a termet lagzira, de ott egy bejárat van, ha ott valami történik, ki meri azt úgy odaadni, hogy ott közel 100 fős rendezvény legyen. Ez nem egyszerű történet, én ezért felelősséget nem szeretnék vállalni, semmiképp. Az étkező részére továbbra is van lehetőség, nyilván ehhez is el kell készülnie egy megfelelő szabályzatnak. Az iskolai étkező esetében, ha az ételeket nem a szolgáltatótól kérik, akkor a konyha területére idegen ember nem léphet be. Olyan ötletem is volna, ha tovább csökkennek a közfogi térítési díjai, akkor csináljuk egy rendezvénysátrat a gombasátorból, még az talán jobb helyen is lenne.

**Prokaj Milán képviselő**

Nekem az a véleményem, ha elhangzott, hogy nem biztonságos, akkor mindenképp legyen a 8 óra a felső határ, rendezvények esetében pedig legyen korlátozva a létszám. Ha meg van állapítva, hogy nem biztonságos akkor ez kerüljön bele a szabályozásba is.

**Sári László polgármester**

Szerintem egy rendezvénynél egy 30-50 fővel még egy 22 óra sem teljesíthetetlen, ennél többre nem alkalmas.

**Prokaj Milán képviselő**

Ezt szabályozzuk le, hogy legyen mire hivatkozni, mert ebből is volt korábban probléma.

**Sári László polgármester**

Ezért készülne ez a szabályozás, hogy amit enged a hely azt hozzuk ki belőle, ennyivel segítsük a lakosságot.

**dr. Szász Kata jegyző**

Akkor a 100 főt, 50 főre leredukálom.

**Burai József képviselő**

Mi heti rendszerességgel ott vagyunk, többen mint 50 fő, és biztonságosan elférünk.

**Sári László polgármester**

Akkor a zenés-táncos rendezvényeknél húzzuk meg 50 főnél.

**dr. Szász Kata jegyző**

A hitélet gyakorlására, meg akkor 75-80 fő?

**Burai József képviselő**

A 80 fő az úgy jó.

**Sári László polgármester**

Az érdekes még akkor lesz, ha bérbe adódik a terem, hogy az illemhelyek működőképesek-e?

**Nagy Ferenc képviselő**

Működik mindkét helyiség.

**dr. Szász Kata jegyző**

Akkor egy bérleti díjat szeretnék ezekre vonatkozólag?

**Nagy Ferenc képviselő**

Eddig úgy volt, hogy a vásárnál 12 500 Ft, volt 9-től 12 –ig.

**Prokaj Milán képviselő**

Akkor, ha következetesek vagyunk akkor az árindexálás vonatkozzon erre is.

**dr. Szász Kata jegyző**

Akkor ez 2500 Ft. A biztosíték összege akkor mennyi legyen?

**Forgácsné Román Rita alpolgármester**

Akkor ez a 30 -50 ezer forint ez jó.

**Burai József képviselő**

Ez kaució?

**dr. Szász Kata jegyző**

Gyakorlatilag igen, ez visszajár, ha a termet rendbe hagyják.

**Forgácsné Román Rita alpolgármester**

Időintervallumban különítsük már el a rendezvényt, az Istentisztelettől. Mert más egy zenés-táncos rendezvény és egy szervezett program is. Szerintem az este 8 óra reális.

**Nagy Ferenc képviselő**

De egy vásár vagy születésnap esetén?

**Forgácsné Román Rita alpolgármester**

De ez úgyis csak eseti jellegű és a vásár egyébként is délelőtt van. Nem lehet mindenkinek egységes, vagy legyen egységes?

**dr. Szász Kata jegyző**

Legyen ez maximum idő és akkor addig.

**Burai József képviselő**

Kezdeti idő van?

**dr. Szász Kata jegyző**

Reggel 8-tól este 8-ig. Illetve az első függelékbe szerepel, hogy a képviselő-testület kívánja-e differenciálni a helybeli lakos és a vidéki lakos közt a bérleti díjat?

**Nagy Ferenc képviselő**

Ne adjuk ki, csak helybeli lakosnak!

**Forgácsné Román Rita alpolgármester**

Ne adjuk ki csak helybeli lakosnak, őket ismerjük, de idegeneknek, hogy adjuk ki? Ki vállal értük felelősséget? Mert ha hogy a helybeliek kiket hívnak meg, az az ő felelősségük.

**Nagy Ferenc képviselő**

Ki fog fűteni? Mi fogunk?

**dr. Szász Kata jegyző**

Igen.

**Fónad István képviselő**

Úgy gondolom, ha van egy rendezvény, annak van egy felelőse, neki meg kell ismernie a szabályzatot és alá is kell írnia, hogy megismerte.

**dr. Szász Kata jegyző**

Aki kiveszi a termet annak mindképp meg kell ismernie a szabályzatot és alá is kell írnia. Gondoknak pedig Nagy Ferenc képviselőt kérjük meg. A rendezvények után meg kell nézni a termet és ha rendben hagyták, akkor jár csak vissza a biztosíték.

**Sári László polgármester**

Viszont az hétvégére esik, akkor valahogy a munkabér költséget is tovább kell számlázni, mert ha fűtűnk akkor oda gondnok kell, aki ott van jóval a rendezvény előtt, nem beszélve a takarításról.

**Burai József képviselő**

Nekünk van korábbról egy szerződésünk, ami azóta folyamatos, hogy mi minden szombaton ott vagyunk.

**Sári László polgármester**

Az nem érint munkaerőt, azzal nincs gond, ha igen akkor mi lesz? Oda ember kell, fűtés kell, fa kell, azt valakinek meg kell oldani.

**dr. Szász Kata jegyző**

A függelékbe esetleg be tudok rakni még a takarítási költség mellé, fűtési költséget is, aki igénybe veszi.

**Burai József képviselő**

Mert ugye nekünk úgy szól ez, hogy minden szombaton este 8-ig ott vagyunk. Akkor, ha kérelmezi abban az esetben mi fog történni?

**dr. Szász Kata jegyző**

Amint ez a szabályzat elkészül, akkor kelleni fog egy folyamatos bérleti szerződés, és azt lefűznénk, és folyamatosan nyilvántartva lenne. Illetve még akkor a fűtési költségek kellenek.

**Sári László polgármester**

Szerintem kezdjünk el számolni, és a következő testületi ülésre, ha összeáll akkor úgy el lehet fogadni.

**dr. Szász Kata jegyző**

Akkor a következő testületi-ülésre el fogom készíteni ezekkel a módosításokkal.

**Sári László polgármester**

Egyebekben van-e még valakinek kérdés, észrevétel?

**Román István**

Köszöntelek benneteket. Láttam, hogy megújult Kerecsend Község honlapja. Ez bizonyos fokig jó, bizonyos fokig nem. A letöltéseknél a jegyzőkönyveket szerettem volna megnézni és hiányosan van fent. A 2022. május 3-i jegyzőkönyv nincs feltöltve. Visszanéztem a korábbi ülések jegyzőkönyvét is és 2016. január-február havi jegyzőkönyvek nincsenek felöltve. Ez nekem azért lenne fontos, mert 2016. február 19-én volt akkor testületi ülés és akkor már 14 határozat el lett fogadva. Én szeretném látni, hogy akkor tulajdonképpen milyen határozatokat hoztunk. Ez nekem nagyon fontos lenne, és szeretném megkérdezni jegyző kisasszonyt, hogy ez ügyben kihez kell fordulnom, önhöz?

**dr. Szász Kata jegyző**

Igen. Be kellene adnia egy kérelmet, ezt követően pedig én előkészítem a jegyzőkönyveket megtekintésre.

**Román István**

Akkor írásban kell, nem elég így szóban?

**dr. Szász Kata jegyző**

Igen, jobb lenne papíron.

**Román István**

Felvetődött bennem, hogy itt ülök és lesek és tulajdonképpen nem tudom miről van szó. Kevés az információ, ami a testülettől kimegy, ritkán vannak olyanok, akik elolvassák a jegyzőkönyveket. Van az önkormányzatnak egy facebook oldala, ahova pályázattal kapcsolatban kerülnek ki hírek, vagy netalán azzal kapcsolatban, hogy Fónad képviselő úr lett az elhunyt Békési képviselő helyett. Engem kérdeztek meg, hogy ki lett az új képviselő. Lehetne olyan a község facebook oldalán vagy a honlapon, hogy hírek vagy rövid hírek, ahova ezek felkerülnének. A másik az volna, hogy 2014-től 2019-ig voltam képviselő. Sajnos volt, aki megjegyezte azt, hogy az a testület diktatórikus úton működött. Azzal sem értettem egyet, de akkor most, hogy a facebook csoporthoz nem lehet hozzászólni – akkor ez a képviselő-testület milyen? Én úgy gondolom szabad véleménynyilvánítás van és ha valaki nem olyan minőségben írja le, akkor azt ki lehet zárni, de ne egy egész közösséget tiltsunk már le. Az információkkal kapcsolatban, pl. itt van a központon ez a felújítás egyesek szerint imaház lesz, a jegyzőkönyvben olvastam, hogy tésztaüzem. Kérdéses az, hogy a központra kell-e ilyesmi? Hatalmas nagy ablakok vannak, ki is lett cserélve, a fal is meg lett bontva. Gondolom a szükséges engedélyekkel már rendelkeznek, de azon el kellene gondolkodni, hogy funkciójában az épület teljesen megváltozott. Ha jól emlékszem csempézett felület lesznek. Most hogyha netalán ez a vállalkozás befuccsol, - mert most akarják indítani ezt a vállalkozást, mert ilyen nekik még nem volt - akkor újból át kell alakítani. Még nekem az is furcsa, hogy nem akarják lelakni a 16 millió forintot. Én, ha vállalkozó lennék, akkor, ha én felújítom akkor szeretném is használni. De ez az ő oldaluk. Ha így is megéri nekik, akkor legyen. Felújításról jut eszembe, ránéztem a falra, hogy meg van repedve, a mennyezet. Ez az épület 3 évvel ezelőtt fel lett újítva. Ezzel kapcsolatban azt szeretném kérdezni, hogy van-e lehetőség arra, hogy garanciába ez a cég, aki felújította, meg tudná-e javítani. Furcsának találom, hogy hatalmas összeg rá lett költve az épületre és már így néz ki, arról nem is beszélve, hogy azon a testületi ülésen, ahol el lett döntve, hogy ez az épület fel lesz újítva, akkor az hangzott el, hogy a civil szervezetek a tetőtérbe fognak költözni, de ez ugye nem történt meg. Köszönöm szépen.

**Sári László polgármester**

A honlappal kapcsolatban azt mondanám, hogy tekintsük már ezt egy átmeneti időszaknak. Úgy gondolom jegyző kisasszony minden olyat meg fog tenni, ami eddig ezeken a területeken hiányosságként felmerült, hogy aminek nyilvánosságra kell kerülnie az a nyilvánosságra is kerüljön, a honlap és a facebook oldal tekintetében is. Azt gondolom valahonnan el kellett indulnunk, csak az a mélységű munka, hogy itt az új szabályzatok elkészültek, amit én kértem mert fontos volt, hogy legyen egy olyan támpont, hogy legyen olyan kereteken belül, amiben egyáltalán lehet dolgozni. Ezekbe azért voltak elmaradásaink, ezt azért mondjuk meg. Illetve azoknak a szabályoknak az aktualizálása is megtörtént, ami korábban nem történt meg. A honlappal kapcsolatban, még van olyan civil szervezet, ami nem került fel, ezzel egyet értek, ezek pótlódnak folyamatosan. A facebook oldallal kapcsolatosan, az egy tájékoztató jellegű oldal. A korábbi is nehéz időszak volt, most sem könnyű, mert amit nem kaptunk meg az előző orvosnál azt lehet megkapjuk a mostaninál, de ez egy tájékoztató oldal, nem vitafórum, nem biztos, hogy a hozzászólásoknak helye van, de ezt döntse el majd a testület és akkor aszerint fogunk működni. Az épülettel kapcsolatban, aki tudja milyenek a VP-s pályázatok és próbált már pályázni és úgy, hogy minden szabályosan menjen, az tudja, hogy nem egyszerű. A tárgyalások során ezt mi kihasználtuk. Egy módosítást lehetett beadni a hellyel kapcsolatban. Ez eredetileg Tarnabodra készült volna, egy kicsit közre kellett ebbe működni, hogy ez ne Tarnabodon valósuljon meg. Itt a másik telek tulajdonos már kérelmezte, hogy a tulajdonviszonyok rendeződjenek, így most nem a mi költségünkön az összes mérőóra le lett választva. Mikor a NÉBIH jött én is ott voltam, ez a lemosható festék elegendő, a padlót nem kell újraburkolni, azt mondták annál időt állóbb szilárd burkolat nem létezik. Az, hogy a külső és a belső rész is felújításra kerül és kapunk rá több millió forintértékben napelemet, és az, ha a miénk marad, az egy jó dolog. Nyilván mikor megvásároltuk ezt az épületet – képviselő úr, te ezt annak idején ellenezted – akkoriban a testületből többen mondták, hogy legyen turisztika stb, mert egy kocsma a falu közepén nem biztos, hogy jó helyen van. A rendfenntartás egyre nehézkesebb, nehéz a falu közepén rendet tartani és tartatni. Ha ezt úgy tudjuk hasznosítani, hogy havi 300 ezer forintot fizetnek és azt, amit nekünk kellene felújítani azt ők megteszik, ha marad itt pénz, ha nem marad itt a vállalkozás, na és. Én azt gondolom nem döntött rosszul a képviselő-testület. Nehéz megjósolni, hogy ilyen gazdasági helyzetben meddig működik egy vállalkozás. De amíg működik addig az adóját ide fogja fizetni, itteni embereket alkalmaz. Szerintem maga a döntés nem volt rossz, amiben megállapodunk az legyen betartva és szerintem ez nem rajtunk múlik. Erre akár létre lehet hozni egy bizottságot a legkritikusabb képviselőkkel, hogy vegyen részt ebben a munkában és úgy gondolom ez teljesen rendben kell, hogy legyen. Ez az én véleményem jelenleg.

**Román István**

A szabályzatokról jutott eszembe, nem akarok munkát adni a jegyző kisasszonynak, de pl nincs gépjármű rendelet és nincs anyaggazdálkodással kapcsolatban rendelet. Azt konkrétan tudom, hogy gépjármű rendelet az nincs, mert annak idején jegyző úr kért meg, hogy segítsek neki ebben, nyilván nem voltam rá hajlandó, mert a fizetésünk nem egy helyről kaptuk. A gépjármű rendelet azért mondom mert szeptember 1-én Mezőkövesdről jöttem haza és az önkormányzat szürke busza, a füzesabonyi vasúti felüljáró melletti útról jött kifelé, az egy földút.

**dr. Szász Kata jegyző**

Gépjármű szabályzata és anyaggazdálkodási szabályzata is elkészült az önkormányzatnak. Erre gondol?

**Román István**

Nem tudom, hogy mit tartalmaz ez a szabályzat, nem olvastam, nem tudom, hogy ez mikor készült el.

**dr. Szász Kata jegyző**

Előző testületi ülésen került ez elfogadásra.

**Román István**

Én nem tudom ez mit tartalmaz, más község honlapjáról tudom, hogy az mit tartalmaz, a menetlevél vezetéstől kezdve minden.

**dr. Szász Kata jegyző**

Ez szerepel a szabályzatban is. Megnézem, hogy ez milyen formában és hogyan tehető közzé. Van olyan szabályzat, ami nem is tehető közzé, mert a belső működést szabályozza. A gépjármű szabályzat tartalmazza a menetlevél vezetést, a kölcsönzésre vonatkozó és a sofőrökre vonatkozó szabályozásokat is.

**Román István**

Jó, köszönöm szépen.

**Szünet**

**Sári László polgármester**

Folytatjuk, a lakosok részéről az észrevételekkel.

**Suha Anikó**

Jó napon, sziasztok, Suha Anikó vagyok. Eljöttünk 5-en a falu nevében mert sokan nem tudtak eljönni. A doktor úrral volna problémánk. Éppen pénteken voltam bent, mert a férjemnek szerettem volna beutalót kérni mert súlyos beteg és az orvosa közölte velünk, hogy háziorvosi beutaló szükséges a kórházba. Bementem a rendelőbe, a doktor úr nem is köszönt, Zsuzsikának elmondtam, hogy mi a problémám, Zsuzsika meg is írta a beutalót, de kérte, hogy ne menjek ki mert a doktor úr mindjárt visszajön, épp Lakatos Máriával beszélgetett az udvaron. Bejött a doktor úr és „Mi folyik itt? Gyűlés?” Így fogadott, nem azt kérdezte mi a probléma vagy miben segíthet. Többeknek is van problémájuk és nem tudom ez az orvos marad-e, vagy sem, de mi nem szeretnénk. A facebookra én ki is írtam, és látható, hogy nemcsak a romákkal csinálja ezt, több helyről is ezért küldték el. Ez az orvos nem közénk való. Minden alkalommal, ha bemegyek így beszél velem majd a doktor? Azért jöttünk most ide, hogy jegyző asszony vagy polgármester úr csináljanak valamit, vagy ha nem akkor aláírást fogunk gyűjteni és jegyző asszonynak bevisszük.

**Sári László polgármester**

Hagyj legyen már olyan kérésem, hogy legyen akkor ez egy panasz. Ezt egy pár sorba le kellene írni, érkeztetnénk és a panasz kivizsgálását megtennénk. Van azért panasz a doktor úr működésére és van, akit rá tudunk venni, hogy elinduljon bármi, van, akit meg nem. Tehát az, hogy a falu nevébe 5 ember megjelenik ez kezelhetetlen dolog. Tehát akkor legyen az, hogy ha ilyen van, legyen leírva, legyen oda-vissza párbeszéd, mi ezt kivizsgáljuk, beszélünk a doktor úrral, mert őt is be kell ebbe vonnunk hiszen ellene irányul. Tehát fokozatosan lépkedjünk már mert másképp nem lehet, meg eljárásilag ennek ez a rendje.

**Suha Anikó**

Akkor sem értem, hogy egy tanult diplomás ember hogy beszélhet így, meg a gyerekeket kint akarja megvizsgálni?

**Sári László polgármester**

Az lenne a kérés, akinek tényleg panasza van, vegye a fáradtságot és írja le, mert mind egyedi eset és annak a kivizsgálására, rendbetételére törekednénk, meglátjuk mi lesz, lesz-e változás vagy sem, hangsúlyozom, nem egyszerű történet. Mert megvolt hirdetve sokáig ez az állás, de nem volt túljelentkezés.

**Suha Anikó**

Ebbe igaza van polgármester úr, de sok helyen rebesgetik, hogy ki is van tiltva.

**Sári László polgármester**

Ezt a rebesgetést hagyjuk. Maradjunk annyiba, hogy minden esetet egyedileg kell kivizsgálni. Nem tudom pl. én sem ezt az új szabályozást a közgyóggyal kapcsolatban, hogy miért van olyan gyógyszer, amit lehúz a listáról. Hozzáteszem olyan is van, akinek fel van írva 5 havi gyógyszer és nem váltotta ki, annak nem fog egy 6.-ik havi gyógyszer is felírni. Igen valóban a modorával kapcsolatban volt panasz.

**Tyukodi Zsoltné**

Azt kérdezném, ha beadjuk ezeket a panaszokat önökhöz, számíthatunk változásra vagy ez csak egy potyakör volt, hogy ide bejöttünk panaszkodni?

**Sári László polgármester**

Ennek ez a rendje. Mi az ügyet kivizsgáljuk. Az, hogy a doktor úr részéről lesz-e változás, arra nincs garancia.

**Tyukodi Zsoltné**

Ezzel a modorral nem lehet egyet érteni, látszik rajta a gyűlölet. Olyanokat mond a betegeknek, nem is értjük. Nevetségesen fog hangzani, de bementem, hogy fáj a derekam, rám nézett és annyit mondott, hogy „hogyne fájna, keskeny dereka van, nagy melle” aztán otthagyott. Jól meg lettem vizsgálva. Beviszünk két gyereket, az egyiket megvizsgálja, a másikat nem.

**Takács Ivett**

Ez így volt, bevittem a 2 kislányom, az egyiket megvizsgálta, a másikat nem.

**Puporka Bertalan Lehelné**

Nekem is panaszom lenne a doktor úrral kapcsolatban. Szemtanúja voltam annak, ami Anikóval történt. Úgy jött be az udvarra, hogy „mi kéne, ha volna? „ Ez volt a bejelentkezése. Normális dolog-e az, hogy az udvaron akarja megvizsgálni a beteget. Van orvosi rendelő, ahol meg kell vizsgálni a beteget. Nem hiszi el, hogy beteg a gyerek, és a szülő ne beszéljen, majd a 4-5 éves gyerek elmondja, hogy mi a baja. Úgy kezdi, hogy „ugye nincs kedved óvodába menni?” bele beszéli a gyerekbe. Nem hiszi el, hogy beteg az ember. Még azt szeretném megkérdezni, hogy mikor akar beköltözni a doktor úr a házba? Még azt szeretném megkérdeni, hogy mikor akar beköltözni a doktor úr a házba?

**Sári László polgármester**

November 1.-ig.

**Puporka Bertalan Lehelné**

Nem akarja kiadni a beutalót. Infarktussal a sürgősségiről küldik az embert a háziorvoshoz és nem szépen szólva „takarodjon, nem vagyok köteles kiadni a beutalót”. Egy orvos beszélhet így? Mert szerintem nem. Köszönöm szépen, ennyit szerettem volna.

**Sári László polgármester**

Az lenne a tiszteletteljes kérésem, hogy mindenki a panaszát 5-10 sorba írja már le, dátummal, aláírással és kivizsgáljuk.

Amennyiben nincs több kérdés, észrevétel, akkor zárt ülés rendelek el.

kmf.

Sári László dr. Szász Kata

polgármester jegyző